96. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ Αριθ.ΥΠΠΟ/ΓΝΟΣ/13181 της 29/31 Μαρτ.1989 (ΦΕΚ Β΄233) Τροποποίηση προσόντων κλάδου ΠΕ2 Αρχαιολόγων των ΥΠΠΟ. Έχοντας υπόψη: 1.Το Π.Δ.941/1977 “Περί Οργανισμού του Υπουργείου Πολιτισμού και Επιστημών” (Α΄320). 2.Την αριθ.2334/89 απόφαση – προκήρυξη των Υπουργών Προεδρίας της Κυβερνήσεως και Πολιτισμού. 3.Το γεγονός ότι μετά τη δημοσίευση της πιο πάνω προκήρυξης τα Πανεπιστήμια Αθηνών Θεσσαλονίκης και Ιωαννίνων με τα άριθ.502/17.2.89, 6.2.89 και 202/22.3.89 αντίστοιχα έγγραφα ζητούν την ακύρωση του διαγωνισμού επειδή: α.Υποβαθμίζεται το πτυχίο του τμήματος Αρχαιολογίας εφόσον στην πιο πάνω προκήρυξη ορίζεται ως τυπικό προσόν πρόσληψης για τον κλάδο ΠΕ2 Αρχαιολόγων του ΥΠΠΟ το πτυχίο της Φιλοσοφικής σχολής, χωρίς περιορισμό στο τμήμα Αρχαιολογίας, όπως προβλέπεται από τις διατάξεις του άρθρ.54 του Π.Δ.941/1977. Σελ.1236(α) Τεύχος 1102-Σελ.92 β.Θεωρείται απαράδεκτη η εφαρμογή της παρ.5  του άρθρ.24 του Π.Δ.194/1988 “Καθορισμός προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου, σε ό,τι αφο-ρά στο Επίπεδο γνώσης της ξένης γλώσσας εφόσον αφενός αποκλείονται του διαγωνισμού αξιόλογοι υποψήφιου   γνώστες   δύο   και   τριών ξένων   γλωσσών στο επίπεδο που είναι απαραίτητες για να ανταποκριθούν στα καθήκοντα του κλάδου, αφετέρου εισάγεται καθεστώς άνισης μεταχείρισης έναντι ων λοιπών αποφοίτων άλλων σχολών για την πρόσληψη των οποίων δεν απαιτείται ούτε απλή γνώση ξένης γλώσσας. Επιπλέον τίθενται σε υποδεέστερη μοίρα οι απόφοιτοι ελληνικών πανεπιστημίων έναντι των πτυχιούχων δυτικοευρωπαϊκών Πανεπιστημίων, για τους οποίους δεν απαιτείται η κατοχή πτυχίου ξένης γλώσσας. Για τους παραπάνω λόγους προτείνεται η διαπίστωση του επιπέδου γνώσης της ξένης γλώσσας να γίνει με ειδική εξέταση ενώπιον επιτροπής, αποφασίζουμε: 1.(Αντικαθίσταται η παρ.2 άρθρ.54 Π.Δ.941/ 1977, ΦΕΚ Α΄320, ανωτ.αριθ.38). 2.Το επίπεδο γνώσης της ξένης γλώσσας διαπιστώνεται με γραπτή εξέταση ενώπιον ειδικής επιτροπής σε επιστημονικό θέμα, κατ’ εξαίρεση της παρ.5 του άρθρ.24 του Π.Δ.194/88. 3.Η πρόσληψη του προσωπικού του πιο πάνω κλάδου πραγματοποιείται με διαγωνισμό κατ’ εξαίρεση από τις διατάξεις του Νόμ.1735/87 (περ.ια της παρ.2 του άρθρ.1). 4.Για όλους τους προαναφερόμενους λόγους ανακαλείται η με αριθ.2334/1989 απόφαση – προκήρυξη με την οποία προκηρύχθηκε η πλήρωση 25 θέσεων του κλάδου ΠΕ2 Αρχαιολόγων του ΥΠΠΟ και ματαιώνεται ο διαγωνισμός που η έναρξή του είχε ορισθεί στις 3 Απρ.1989. Ο νέος διαγωνισμός θα καθορισθεί με νέα προκήρυξη κατά τον οποίο θα ληφθούν υπόψη οι ήδη υποβληθείσες αιτήσεις των υποψηφίων, χωρίς υποχρέωση προβολής νέας αίτησης μετά τη δεύτερη προκήρυξη του διαγωνισμού. Κυρώθηκε και από την έκδοση της έχει ισχύ νόμου από την παρ.61 άρθρ.11 Νόμ.1881/1990 (ΦΕΚ Α΄42), Τόμ.29, σελ.90, 840. 31.Π.α.95-96 Υπουργείο Πολιτισμού

[Source: greek_legal_code_raptarchis | Tokens: 2590]